nahid-hub/BLUGE-bengali-wikipedia-section-title-prediction huggingface dataset:
পরবর্তী বৈদিক যুগে ১০০০ খ্রিষ্টপূর্বাব্দ নাগাদ সমগ্র উপমহাদেশে একাধিক ক্ষুদ্রকায় রাজ্য ও নগররাষ্ট্রের উদ্ভব ঘটে। এই সব রাজ্যগুলির উল্লেখ পাওয়া যায় বৈদিক এবং আদি বৌদ্ধ ও জৈন সাহিত্যে। ৫০০ খ্রিষ্টপূর্বাব্দ নাগাদ মহাজনপদ নামে পরিচিত নিম্নোক্ত ষোলোটি রাজ্য ও গণরাজ্যের উন্মেষ ঘটে – কাশী, কোশল, অঙ্গ, মগধ, বজ্জি (বা বৃজি), মল্ল, চেদী, বৎস (বা বংশ), কুরু, পাঞ্চাল, মচ্ছ (বা মৎস), শূরসেন, অশ্মক, অবন্তী, গান্ধার ও কম্বোজ। বর্তমান আফগানিস্তান থেকে মহারাষ্ট্র ও বাংলা পর্যন্ত গাঙ্গেয় সমভূমি অঞ্চল বরাবর এই রাজ্যগুলি বিস্তৃত ছিল। সিন্ধু সভ্যতার পর এই যুগেই ভারতের দ্বিতীয় প্রধান নগরায়ণ ঘটে।

মনে করা হয় প্রাচীন সাহিত্যে উল্লিখিত বিভিন্ন ক্ষুদ্রকায় জনগোষ্ঠী উপমহাদেশের অবশিষ্টাংশে ছড়িয়ে ছিটিয়ে ছিল। এই রাজ্যগুলির কোনো কোনোটিতে রাজপদ ছিল বংশানুক্রমিক; আবার কোনো কোনো রাজ্যে শাসক নির্বাচিত হতেন। শিক্ষিত সম্প্রদায়ের ভাষা ছিল সংস্কৃত। যদিও উত্তর ভারতের জনসাধারণ প্রাকৃতের বিভিন্ন উপভাষায় কথা বলতেন। ৫০০/৪০০ খ্রিষ্টপূর্বাব্দে সিদ্ধার্থ গৌতমের সময়কালে এই ষোলোটি মহাজনপদের অধিকাংশ সংযুক্ত হয়ে বৎস, অবন্তী, কোশল ও মগধ রাজ্যচতুষ্টকের সঙ্গে মিলিত হয়।

হিন্দু ধর্মানুষ্ঠান এই সময় অত্যন্ত জটিল ও পুরোহিত শ্রেণীনির্ভর হয়ে পড়ে। মনে করা হয় পরবর্তী বৈদিক সাহিত্য উপনিষদ পরবর্তী বৈদিক যুগের শেষভাগ ও মহাজনপদ যুগের প্রথম ভাগে (৬০০ – ৪০০ খ্রিষ্টপূর্বাব্দ) রচিত হয়। ভারতীয় দর্শনের উপর গভীর প্রভাব সৃষ্টিকারী উপনিষদ ছিল বৌদ্ধধর্ম ও জৈনধর্মের বিকাশের সমসাময়িক। এই কারণে এই যুগকে ভারতের দর্শনচিন্তার সুবর্ণযুগ বলে মনে করা হয়।

মনে করা হয়, খ্রিষ্টপূর্ব ৫৩৭ অব্দে বোধি লাভ করে সিদ্ধার্থ গৌতম ‘বুদ্ধ’ নামে পরিচিত হন। একই সময় চতুর্বিংশতিতম জৈন তীর্থঙ্কর মহাবীর একই ধরনের অপর একটি ধর্মতত্ত্ব প্রচার করেন; পরবর্তীকালে যা জৈনধর্ম নামে পরিচিত হয়। অবশ্য জৈন বিশ্বাস অনুযায়ী তাদের ধর্মতত্ত্ব অনাদিকাল থেকেই প্রচলিত। এও মনে করা হয় যে বেদে কয়েকজন জৈন তীর্থঙ্কর ও শ্রমণ ধর্মান্দোলনের অনুরূপ এক আধ্যাত্মিক সংঘাদর্শের কথা লিখিত আছে। বুদ্ধের শিক্ষা ও জৈন ধর্মতত্ত্ব নির্বাণতত্ত্বের কথা বলে। প্রাকৃত ভাষায় রচিত হওয়ায় তাদের ধর্মমত সহজেই সর্বজনগ্রাহ্য হয়ে উঠতে সক্ষম হয়। হিন্দুধর্ম ও ভারতীয় অধ্যাত্মতত্ত্বের বিভিন্ন অভ্যাস যথা নিরামিষ ভক্ষণ, পশুবলি নিবারণ ও অহিংসা প্রভৃতির উপর এই নতুন ধর্মমতের প্রভাব ছিল অত্যন্ত গভীর। জৈনধর্মের ভৌগোলিক বিস্তার ভারতের মধ্যে সীমাবদ্ধ হলেও বৌদ্ধ ভিক্ষু ও ভিক্ষুণীরা বুদ্ধের শিক্ষাদর্শকে মধ্য এশিয়া, পূর্ব এশিয়া, তিব্বত, শ্রীলঙ্কা ও দক্ষিণ-পূর্ব এশিয়ায় ছড়িয়ে দিতে সক্ষম হয়েছিলেন।

সঠিক অনুচ্ছেদ শিরোনাম কোনটি?
titleA. পরবর্তী মধ্যকালীন রাজ্যসমূহ – ধ্রুপদী যুগ
titleB. প্রাগৈতিহাসিক যুগ
titleC. ব্রিটিশ রাজ
titleD. মহাজনপদ
উত্তর: titleD
কুতুবদিয়া উপজেলার সর্ব-উত্তরে উত্তর ধুরুং ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের দক্ষিণে দক্ষিণ ধুরুং ইউনিয়ন ও লেমশীখালী ইউনিয়ন; পূর্বে কুতুবদিয়া চ্যানেল ও চট্টগ্রাম জেলার বাঁশখালী উপজেলার ছনুয়া ইউনিয়ন এবং উত্তরে ও পশ্চিমে বঙ্গোপসাগর অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. অবস্থান ও সীমানা
titleC. আয়তন
titleD. ধর্মীয় উপাসনালয়
উত্তর: titleB
বসন্তে, অ্যালাইড কমান্ডাররা ভেরদুনের বিশাল ক্ষতি মোকাবেলায় ফরাসি সেনাবাহিনীর ক্ষমতা সম্পর্কে উদ্বিগ্ন ছিল। সোমে নদীর আশেপাশের আক্রমণের মূল পরিকল্পনা ব্রিটিশদের প্রধান প্রচেষ্টা করার জন্য সংশোধন করা হয়েছিল। এটি ফরাসি এবং রাশিয়ানরা চাপ কমানোর জন্য কার্যকর হয়। এক সপ্তাহের ভারী বৃষ্টিপাতের পর, ১ জুলাই পিকার্ডিতে ব্রিটিশ বিভাগগুলি আলবার্টের যুদ্ধের সাথে সোমের যুদ্ধ শুরু করে, তাদের সহযোগিতায় ডানদিকে ছিল পাঁচটি ফরাসি বিভাগ। এই হামলাটির আগে সাত দিনের ভারী কামান হামলা পরিচালনা করা হয়। অভিজ্ঞ ফরাসি বাহিনী অগ্রগতিতে সফল হয়েছিল কিন্তু ব্রিটিশ আর্টিলারি না পেরেছিল কাটা তারের বেড়া বিস্ফোরিত করতে , না পেরেছিল জার্মান পরিখাগুলো পরিকল্পনা হিসাবে কার্যকরভাবে ধ্বংস করতে। ব্রিটিশ সেনাবাহিনীর ইতিহাসে একদিনের মধ্যে তারা সর্বাধিক সংখ্যক হতাহত (নিহত, আহত এবং অনুপস্থিত) ভোগ করে, প্রায় ৫৭,০০০। 

ভেরডনের হারের পাঠ হতে মিত্রশক্তির কৌশলগত উদ্দেশ্য বায়ু শ্রেষ্ঠত্ব অর্জনে পরিণত হয়েছিল এবং সেপ্টেম্বর পর্যন্ত, জার্মান বিমানগুলি সোমের আকাশ থেকে নিশ্চিহ্ন করা হয়। মিত্রীয় বিমান হামলার সাফল্য জার্মান আর্মিতে পুনর্গঠনের ত্যাগিদ সৃষ্টি করে এবং উভয় পক্ষের পৃথক যুদ্ধের উপর নির্ভর করার পরিবর্তে বিমানের বড় গঠনগুলি ব্যবহার করা শুরু করে। জার্মানির লাইনের সুসংগঠন সত্ত্বেও ব্রিটিশরা কিছু সাফল্য লাভ করে, যুদ্ধটি জুলাই ও আগস্ট জুড়ে চলতে থাকে। আগস্ট নাগাদ, জেনারেল হেইগ এই সিদ্ধান্তে পৌঁছেছিলেন যে সাফল্য অসম্ভাব্য এবং পরিবর্তে একটি ধারাবাহিক ছোট ছোট অভিযানের জন্য কৌশল পরিবর্তন করেন। 

সোমে যুদ্ধের চূড়ান্ত পর্যায়ে যুদ্ধক্ষেত্রে ট্যাংকের প্রথম ব্যবহার হয়েছিল। মিত্ররা একটি আক্রমণ তৈরি করেছিল যা ১৩ ব্রিটিশ ও সাম্রাজ্য বিভাগ এবং চারটি ফরাসি কর্পস অন্তর্ভুক্ত করবে। এই হামলার প্রাথমিক অগ্রগতি কিছু স্থানে পর্যন্ত। যুদ্ধের চূড়ান্ত পর্যায়ে অক্টোবরে এবং নভেম্বরের শুরুর দিকে আবারো প্রাণহানি ঘটে। সবাই বলেছিল, সোমে যুদ্ধ মাত্র এর বুহ্যভেদ করেছিল এবং মূল উদ্দেশ্য পৌঁছাতে ব্যর্থ হয়েছিল। ব্রিটেনের প্রায় ৪২্‌০০০ লোক নিহত এবং প্রায় ২০০,০০০ ফরাসি মারা গিয়েছিল। এটি অনুমিত যে জার্মানরা ৪৬৫,০০০ হারিয়ে গেছে, যদিও এই সংখ্যাটি বিতর্কিত। 

সঠিক অনুচ্ছেদ শিরোনাম কোনটি?
titleA. হতাহত
titleB. সোমের যুদ্ধ
titleC. মারের প্রথম যুদ্ধ
titleD. ভেরদুন যুদ্ধ
উত্তর: titleB
তৎকালীন পাকিস্তান সরকার আগরতলা ষড়যন্ত্র মামলাটিকে সরকারিভাবে নামকরণ করেছিল রাষ্ট্র বনাম শেখ মুজিবুর রহমান ও অন্যান্যদের বিচার। এই মামলায় ৩৫জনকে আসামী করা হয়।

আসামীরা সকলেই রাজনৈতিক ব্যক্তিত্ব ও তৎকালীন পাকিস্তান সরকারের উচ্চপদস্থ কর্মকর্তা ছিলেন। তারা হলেন -শেখ মুজিবুর রহমান; আহমেদ ফজলুর রহমান, সিএসপি; কমান্ডার মোয়াজ্জেম হোসেন; স্টুয়ার্ড মুজিবুর রহমান; সাবেক এলএস সুলতানউদ্দীন আহমদ; এলএসসিডিআই নূর মোহাম্মদ; ফ্লাইট সার্জেন্ট মফিজ উল্লাহ; কর্পোরাল আবদুস সামাদ; সাবেক হাবিল দলিল উদ্দিন; রুহুল কুদ্দুস, সিএসপি; ফ্লাইট সার্জেন্ট মোঃ ফজলুল হক; বিভূতি ভূষণ চৌধুরী (ওরফে মানিক চৌধুরী); বিধান কৃষ্ণ সেন; সুবেদার আবদুর রাজ্জাক; সাবেক কেরানি মুজিবুর রহমান; সাবেক ফ্লাইট সার্জেন্ট মোঃ আব্দুর রাজ্জাক; সার্জেন্ট জহুরুল হক; এ. বি. খুরশীদ; খান মোহাম্মদ শামসুর রহমান, সিএসপি; একেএম শামসুল হক; হাবিলদার আজিজুল হক; মাহফুজুল বারী; সার্জেন্ট শামসুল হক; শামসুল আলম; ক্যাপ্টেন মোঃ আব্দুল মোতালেব; ক্যাপ্টেন এ. শওকত আলী; ক্যাপ্টেন খোন্দকার নাজমুল হুদা; ক্যাপ্টেন এ. এন. এম নূরুজ্জামান; সার্জেন্ট আবদুল জলিল; মাহবুব উদ্দীন চৌধুরী; লেঃ এম রহমান; সাবেক সুবেদার তাজুল ইসলাম; আলী রেজা; ক্যাপ্টেন খুরশীদ উদ্দীন এবং ল্যাঃ আবদুর রউফ।

সঠিক অনুচ্ছেদ শিরোনাম কোনটি?
titleA. অভিযোগনামা
titleB. ফলাফল
titleC. বিচার প্রক্রিয়া
titleD. নামকরণ
উত্তর: titleD
৬২২ খ্রিষ্টাব্দে হিজরতের বছরে, বিলাল অন্যান্য মুসলিমদের সাথে ইয়াস্রিব বা মদিনায় হিজরত করেন। পরবর্তী এক দশক জুড়ে, তিনি মুহাম্মাদের সকল সামরিক অভিযানে তার সঙ্গ দিয়েছেন। বিলাল মুহাম্মাদ এর বর্শা বহনকারী হওয়ার সম্মাননা অর্জন করেন, যা তিনি ৬২৪ খ্রিষ্টাব্দ থেকে নামাজের দিকনির্দেশক হিসেবে ব্যবহার করতেন।

সঠিক অনুচ্ছেদ শিরোনাম কোনটি?
titleA. রাষ্ট্রীয় কোষাগার
titleB. হিজরত
titleC. মুহাম্মাদ এর মৃত্যুর পর
titleD. জন্ম ও প্রাথমিক জীবন
উত্তর: titleB
অ্যান্টোনিও নাটকের কেন্দ্রীয় চরিত্র। সে সৎ নির্ভীক ও বন্ধুবৎসল হিসেবে সকলের কাছে পরিচিত। অন্টোনিও পেশায় একজন ব্যবসায়ী। বন্ধুরা তার কাছে বিনা সুদে ঋণ নিতে পারে। বন্ধুত্বের মর্যাদা রক্ষা করতে তিনি তার জীবনকে পর্যন্ত বিপন্ন করেন। শাইলকের প্রতি ক্ষমা প্রদর্শন তার চরিত্রের আরেকটি আকর্ষণীয় দিক ফুটিয়ে তুলেছে।

সঠিক অনুচ্ছেদ শিরোনাম কোনটি?
titleA. শাইলক
titleB. কাহিনী সংক্ষেপ
titleC. অ্যান্টোনিও
titleD. চলচ্চিত্র ও টিভি সিরিজ
উত্তর: titleC
উনিশ শতকের গোড়ার দিক পর্যন্তও অশ্বারোহণ (বিশেষত ), কুস্তি, বক্সিং এবং লক্ষ্যবেধে নৈপুণ্যের মতো খেলা সবচেয়ে জনপ্রিয় খেলা ছিল এই শরে। রাশিয়ান সাম্রাজ্যের প্রভাব বিস্তিতার তিবিলিসিতে আরও পশ্চিমা খেলাধুলা এবং ক্রিয়াকলাপ (বিলিয়ার্ড, বেড়া) নিয়ে আসে।

সোভিয়েত আমল খেলাধুলার একটি বিশেষ জনপ্রিয়তা নিয়ে এসেছিল যেটি সে সময় ইউরোপ এবং নির্দিষ্ট পরিমাণে মার্কিন যুক্তরাষ্ট্রের প্রচলিত ছিল। এই সময়টাতেই, তিবিলিসি পেশাদার ক্রীড়াগুলির জন্য প্রয়োজনীয় ক্রীড়া অবকাঠামো তৈরি করে। ১৯৭৮ সালের মধ্যেই, এই শহরে প্রায় ২৫০ টি ছোট ও বড় খেলাধুলার সুবিধা ছিল, অন্য সুবিধা গুলির মধ্যে চারটি অভ্যন্তর খেলার স্থান এবং ছয়টি বহিরঙ্গন অলিম্পিক আকারের পুল, ১৮৫ টি বাস্কেটবল কোর্ট এবং হল, ১৯২ টি ভলিবল খেলার সুবিধা, ৮২ টি খেলার জায়গা, ১৯ টি টেনিস কোর্ট, ৩১ টি ফুটবল মাঠ এবং পাঁচটি স্টেডিয়াম ছিল। তিবিলিসির বৃহত্তম স্টেডিয়ামটি হলো (৫৫,০০০ টি আসন) এবং দ্বিতীয় বৃহত্তম স্টেডিয়াম (২৪,৬৮০ টি আসন)। যেটি সাধারণত টেনিস টুর্নামেন্টের সাথে বাস্কেটবল গেমস হোস্ট করে সব থেকে বেশি দর্শক ধারণ করতে পারে যাতে প্রায় ১১,০০০ লোক বসতে পারে।

তিবিলিসির সবচেয়ে জনপ্রিয় খেলাগুলি হ'ল ফুটবল, রাগবি ইউনিয়ন, বাস্কেটবল এবং কুস্তি। এছাড়াও টেনিস, সাঁতার এবং ওয়াটার পোলো জনপ্রিয় ক্রীড়াগুলির মধ্যে অন্যতম। বেশ কয়েকটি পেশাদার ফুটবল এবং রাগবি দলের পাশাপাশি কুস্তি ক্লাবও রয়েছে এখানে। মার্কিন যুক্তরাষ্ট্রের খেলোয়াড় এবং হলেন তিবিলিসির স্থানীয় নাগরিক। পেশাদার ক্রীড়াগুলির বাইরেও শহরে বেশ কয়েকটি আন্ত:কলেজীয় এবং সৌখিন খেলোয়াড় দল এবং সংঘ রয়েছে।

তিবিলিসির স্বাক্ষরযুক্ত ফুটবল দল, ১৯৮০-১৯৮১ মৌসুমের পরে কোনও বড় ইউরোপীয় চ্যাম্পিয়নশিপ জিততে পারেনি, কিন্তু এটি ইউরোপীয় কাপ জিতেছিল এবং এই কৃতিত্ব অর্জনের জন্য ইউরোপের পূর্বতম দল হয়ে উঠেছিল। বাস্কেটবল ক্লাব ডিনামো তিবিলিসি সালে জিতেছিলেন তবে এরপর এরকম কীর্তির পুনরাবৃত্তি আর ঘটেনি।

তিবিলিসি দেশটি এর জন্য গ্রুপ, (), (, ) এবং () শহরে গ্রুপ পর্বের বেশ কয়েকটি ম্যাচের আয়োজন করবে ।
সঠিক অনুচ্ছেদ শিরোনাম কোনটি?
titleA. ট্রাম
titleB. মেট্রো
titleC. প্রচার মাধ্যম
titleD. খেলাধুলা
উত্তর: titleD
চীন ১৮৪২ সালে হংকংকে ব্রিটিশদের কাছে হস্তান্তর করার পরেও ম্যাকাও একটি প্রধান আঞ্চলিক বাণিজ্য কেন্দ্র হিসাবে তার অবস্থান ধরে রাখে কারণ তখনও বড় জাহাজ ভিক্টোরিয়া পোতাশ্রয়ের গভীর জলের বন্দরে টেনে আনত । পতন ঠেকানোর জন্য, পর্তুগাল ম্যাকাওকে মুক্ত বন্দর হিসেবে ঘোষণা, চীনা কর্মকর্তাদের এবং সৈন্য বহিষ্কৃত এবং চীনা অধিবাসীদের উপর কর আদায় শুরু করে। যা ১৮৪৮ সালে, মাঝিদের বিদ্রোহ প্রশমিত করেছিল।

পর্তুগাল ১৮৪৯ পর্যন্ত চীনকে ভাড়া দিতে বাধ্য ছিল, যখন পর্তুগিজরা চীনের কাস্টমস হাউস বিলুপ্ত করে ম্যাকাওকে "স্বাধীন" ঘোষণা করে, সে বছর চীনের প্রতিশোধ এবং সবশেষে তথাকথিত বৈশ্যালিং ঘটনার সময় গভর্নর ফেরেইরা দো আমারালের গুপ্তহত্যা ঘটে। পর্তুগাল ১৮৪৯ সালে ম্যাকাও এর উত্তরপশ্চিমে এবং এখন যুহাইয়ের (জিয়াংঝাউ জেলা) অধীনে অয়াংঝাই দ্বীপের (পর্তুগিজদের লাপা এবং এখন অয়াংযাইঝেন) নিয়ন্ত্রণ পায় কিন্তু ১৮৮৭ সালে এটি ত্যাগ করে। ম্যাকাও এর দক্ষিণে দুটি দ্বীপ তাইপা এবং কোলনের নিয়ন্ত্রণ ১৮৫১ এবং ১৮৬৪ সালের মধ্যে পায়। ১৮৮৩ সালে ম্যাকাও এবং পূর্ব তিমুরকে পর্তুগালের বৈদেশিক প্রাদেশিক প্রদেশ গোয়ার নিয়ন্ত্রণে আবার অন্তর্ভুক্ত করা হয়। দুই দেশগুলির মধ্যে সম্পর্কের প্রোটোকল সম্মান (লিসবনে ২৬ মার্চ ১৮৮৭ সালে সাক্ষরিত) এবং বেইজিং চুক্তি (১৮৮৭ সালের ১ ডিসেম্বর বেইজিংয়ে সাক্ষরিত) পর্তুগালের ম্যাকাও এ "চিরস্থায়ী দখল এবং সরকার" নিশ্চিত করে (পর্তুগালের প্রতিশ্রুতি " চীনের অনুমতি ছাড়া ম্যাকাওকে শত্রুভাবাপন্ন এবং বশ্যতা নষ্ট করা যাবে না" জন্য)। তাইপে ও কলোয়েনকেও পর্তুগালের কাছে হস্তান্তর করা হয়, কিন্তু মূল ভূখণ্ডের সীমানা সীমিত করা হয়নি। ইলহা ভার্দে এবং সমুদ্রতীর হতে ১কিমি দূরবর্তী অংশ ১৮৯০ সালে ম্যাকাও অঞ্চলের অন্তর্ভুক্ত হয়, ১৯২৩ সালের মধ্যে এটি জমি উদ্ধারের মাধ্যমে ম্যাকাও উপদ্বীপে যুক্ত হয়েছিল।

১৮৭১ সালে, কিয়াং উ হাসপাতাল একটি ঐতিহ্যগত চীনা চিকিৎসা হাসপাতাল হিসাবে প্রতিষ্ঠিত হয়েছিল। ১৮৯২ সালে, ডাক্তার সান ইট-সেন হাসপাতালে পশ্চিমী চিকিত্সা সেবা পরিবেশন করেছেন।

সঠিক অনুচ্ছেদ শিরোনাম কোনটি?
titleA. ১৯৯৯-২০০৭: ম্যাকাওর এশিয়ার লাস ভেগাস হিসাবে উত্থান
titleB. ১৯৯৯: গণপ্রজাতন্ত্রী চীনে হস্তান্তর
titleC. পর্তুগিজ উপনিবেশ
titleD. ১৮৪৪-১৯৩৮: হংকংয়ের প্রভাব
উত্তর: titleD
মতলব উত্তর উপজেলার পূর্বাংশে ইসলামাবাদ ইউনিয়নের অবস্থান। এ ইউনিয়নের দক্ষিণে সুলতানাবাদ ইউনিয়ন; পশ্চিমে সুলতানাবাদ ইউনিয়ন, ফতেপুর পূর্ব ইউনিয়ন ও দুর্গাপুর ইউনিয়ন; উত্তরে দুর্গাপুর ইউনিয়ন ও কুমিল্লা জেলার দাউদকান্দি উপজেলার পাঁচগাছিয়া পশ্চিম ইউনিয়ন এবং পূর্বে ধনাগোদা নদী ও মতলব দক্ষিণ উপজেলার নায়েরগাঁও উত্তর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. আয়তন
titleC. জনসংখ্যার উপাত্ত
titleD. অবস্থান ও সীমানা
উত্তর: titleD
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এর ডানার উপরিপৃষ্ঠ কালচে বাদামী বর্নের। সামনের ডানার উপরিভাগের বর্হিঃঅর্ধে কিছু সংখ্যক সাদা কাঁচের মতো ছোপ এবং ডোরা দাগ রয়েছে। পিছনের ডানার উপরিপৃষ্ঠে একসারি কালো গোঁজের মতো আকৃতি বিশিষ্ট ডিসকাল ছোপ বিদ্যমান এবং টর্নাস অংশ হলুদ রংগের। নিচের ডানার নীম্নতল ভীষন রকম হলদে সাদা।

সঠিক অনুচ্ছেদ শিরোনাম কোনটি?
titleA. বিস্তার
titleB. বর্ণনা
titleC. উপপ্রজাতি
titleD. আচরণ
উত্তর: titleB
প্রায় ১৫ একর জমির উপর এই বাড়িতে রয়েছে ১৩ চালার একটি টিনের ঘর। ব্রিটিশ আমলে জমিদার সাজিদ রাজার বোনের উত্তরাধিকারী তার বাবা মৌলভী দেওয়ান দিগার উদ্দিন আহমদ চৌধুরী ও তার দুই চাচা দেওয়ান আজিজ উদ্দিন আহমদ চৌধুরী, মইন উদ্দিন আহমদ চৌধুরী শখের বশে এ ঘর তৈরি করেন। তৎকালীন ১৩ হাজার টাকা মজুরিতে কলকাতার মিস্ত্রিরা তেরটি চাল তৈরি করেন। টিন এবং কাঠের কারুকার্যমণ্ডিত চালাগুলো।
কাঠ-বাঁশের খানার বেড়ার ওপর চুনসুরকির ব্যবহার করা হয়েছে যা কিনা প্রাচীন ঐতিহ্যের নিদর্শন বহন করে। ঘরগুলোর পুরো ছাদ ও খুঁটিগুলো কাঠের তৈরি এবং মেঝে পাকা। এক কক্ষের বিশাল একটি ঘর বৈঠকখানা হিসেবেই ব্যবহার হত যেখানে একসময় হাসন রাজাসহ জমিদারদের আড্ডা বসত।

সঠিক অনুচ্ছেদ শিরোনাম কোনটি?
titleA. ১৩ চালা টিনের ঘর
titleB. ইতিহাস
titleC. অবস্থান
titleD. মসজিদ
উত্তর: titleA
চীনা ভ্রমনকারীদের বিবরন থেকে জানা যায়, এই অঞ্চলে ২য় শতাব্দিতে লংকাসুকা নামে একটি হিন্দু বৌদ্ধ রাজ্য ছিল। এর মধ্যে চীনা তীর্থ যাত্রী আই চিং এর বর্ণনা উল্লেখযোগ্য। রাজ্যটির ব্যবসা বাণিজ্য চীন, ভারত থেকে শুরু করে থাইল্যান্ড উপসাগর পর্যন্ত বিস্তৃত ছিল। একাদশ শতাব্দী চোলা অভিযানের কারণে রাজনৈতিক বিশৃঙ্খলা শুরু হয় হলে এটি ব্যবসায়িক গুরুত্ব হারাতে শুরু করে। বর্তমানে সমুদ্র থেকে ১৫ কি.মি. দূরে লংকাসুকা রাজ্যের ধ্বংসাবশেষ পাওয়া যায়। পটানি ধীরে ধীরে শ্রী বিজয়া স¤্রাজ্যের অংশ হয়ে পড়ে। শ্রী বিজয়া স¤্রাজ্যে দক্ষিণ চীন সাগর থেকে মালাক্কা প্রণালী পর্যন্ত ব্যবসা বাণিজ্য নিয়ন্ত্রণ করত। ধারনা করা হয়, প্রাচীন মেবার রাজ্যের উপর মালয় সংস্কৃতির প্রভাব ছিল। ১৩ তম শতাব্দির শুরুতে পটানি অঞ্চলে ইসলামের বিস্তার শুরু হয়। লোক কাহীনি থেকে জানা যায়, এর অগ্রদূত ছিলেন সুলতান ইসমাইল শাহ। মালয় ভাষায় পটানি শব্দের অর্থ সৈকত। ধারনা করা হয়, এটি চীনাদের কাছে প্যান প্যান নামে পরিচিত ছিল।
আরেকটি তত্ব থেকে জানা যায়, পাত্তানি রাজ্য ১৪ শ তম শতাব্দিতে প্রতিষ্টিত হয়েছিল। লোক কাহীনি অনুযায়ী, পাক টানি (টানির পিতা) নামক জেলেকে রাজা সমুদ্র তীরে পাঠায় বসবাসের জায়গা খোজার জন্য। সে প্রথম যাত্রায় সফল হয় এবং পরবর্তীতে বহু লোক তাকে অনুসরণ করে। এই থেকে তার নাম অনুসারে জায়গাটির নাম হয় পাত্তানি পটানি।
১৫৮৪ সাল পর্যন্ত চার রাণীর রাজত্বকালকে পাত্তানি রাজ্যের স্বর্নযুগ বলা হয়। তারা ছিলেন রাতু (সবুজ রানী), রাতু বীরু (নীল রানী), রাতু উংগু (রক্তবর্ণ রানী) এবং রাতু কুনিন (হলুদ রাণী), এই সময়ে সামরিক শক্তি এতটাই বৃদ্ধি পেয়েছিল যে এরা চারবার সিয়ামিজ অভিযান প্রতিহত করে।

সঠিক অনুচ্ছেদ শিরোনাম কোনটি?
titleA. প্রথম সিয়ামিজ বার্মিজ যুদ্ধঃ
titleB. বাণিিজ্যক আড়তদার
titleC. আয়ুথায়া
titleD. প্রাথমিক ইতিহাসঃ
উত্তর: titleD
খনা এবং মিহির দু'জনেই জ্যোতিষশাস্ত্রে দক্ষতা অর্জন করেন। মিহির একসময় বিক্রমাদিত্যের সভাসদ হন। একদিন পিতা বরাহ এবং পুত্র মিহির আকাশের তারা গণনায় সমস্যায় পড়লে, খনা এ সমস্যার সমাধান দিয়ে রাজা বিক্রমাদিত্যের দৃষ্টি আকর্ষণ করেন। গণনা করে খনার দেওয়া পূর্বাভাস রাজ্যের কৃষকরা উপকৃত হতো বলে রাজা বিক্রমাদিত্য খনাকে "দশম রত্ন" হিসেবে আখ্যা দেন।

সঠিক অনুচ্ছেদ শিরোনাম কোনটি?
titleA. জন্ম
titleB. মৃত্যু
titleC. বিবাহ
titleD. কর্ম
উত্তর: titleD
ইসলামিক প্রথায় বলা হয়েছে যে নৈতিক গুণাবলী ও ভাল কর্ম মানুষের মর্যাদাকে উন্নত করে। ইসলামী ধর্মতত্ত্বে কোরআন ও হাদিসকে ধর্মীয় ও নৈতিক জ্ঞানের প্রথপদর্শকের উৎস হিসেবে বর্ণনা করা হয়েছে। কোরআন ও হাদিস উভয় গ্রন্থের অনেক জায়গায় দেখা গেছে মুসলমানদেরকে নৈতিক গুণাবলী সম্পন্ন ভাল চরিত্রকে গ্রহণ করার জন্য জোরালোভাবে নির্দেশ দেয়া হয়েছে। নির্দিষ্টভাবে, মাতা-পিতা ও বড়দের সম্মান করা, অসুস্থদের সেবা করা, অন্যের ঘরে প্রবেশের আগে অনুমতি গ্রহণ করা, সত্য বলা, এবং রূঢ ব্যবহার ত্যাগ করা ও মিথ্যা বলা থেকে বিরত থাকার উপর বিশেষভাবে জোর প্রদান করা হয়েছে। ইসলামী শিক্ষায় অপরাধকারীকে তার অপরাধ অনুযায়ী তাকে শাস্তি প্রদান করার অনুমতি প্রদান করা হয়েছে এবং তা ন্যায়সঙ্গত বলে আখ্যা দেয়া হয়েছে; কিন্তু অপরাধীকে ক্ষমা করে দেয়াকে উত্তম হিসেবেও বলা হয়েছে। অপরাধীকে ক্ষমা করে তার প্রতি অনুগ্রহ প্রদর্শনের বিষয়টিকে সর্বোত্তম সদগুণ হিসেবে বিবেচনা করা হয়ে থাকে। মুহাম্মাদ (দঃ) বলেন, "তোমাদের মধ্যে তারাই সর্বশ্রেষ্ঠ যাদের আচরণ এবং চরিত্র সর্বশ্রেষ্ঠ"। মুসলামনদের কাছে, মুহাম্মাদ (দঃ) ও তার সাহাবাগণ যে নৈতিক সদগুণের দৃষ্টান্ত রেখে গেছেন তার তাদের জন্য ধমীয় জীবন এবং বাস্তবিক জীবনে পথপ্রদর্শক হিসেবে কাজ করে।

সঠিক অনুচ্ছেদ শিরোনাম কোনটি?
titleA. ইসলামে সামাজিক কল্যাণ
titleB. নৈতিক আচরণ
titleC. সংখ্যালঘুদের অধিকার
titleD. ইসলামে বিভিন্ন মানুষের অধিকার
উত্তর: titleB
ভস্মাসুরের সাধনায় প্রসন্ন হয়ে শিব ভস্ম কঙ্কনের বর দান করলেন। এমন কঙ্কন যে কারও গায়ে ছোঁয়ালে সে তক্ষুনি ভস্ম হয়ে যাবে। ভস্মাসুরের ইচ্ছে মহাবিশ্বের সবচেয়ে সুন্দর মেয়েকে বিয়ে করা। নারদ মুনির কাছ থেকে পরামর্শ নিয়ে শিবের পত্নী পার্বতীকে বিয়ের জন্য ভস্মাসুর শিবের খোঁজে চলল। শিব সমস্ত কথা টের পেয়ে মাছির মতো ছোট হয়ে আকন্দ ফুলের মধ্যে লুকান। পার্বতী বিষ্ণুকে সব জানালে তিনি পার্বতীর মোহিনীরূপ হিসেবে ভস্মাসুরের সঙ্গে রাস্তায় দেখা করলেন। পার্বতী ভস্মাসুরের সাথে বিয়ের বিষয়ে কথা বললে শর্ত হিসেবে সমান তালে নাচার শর্ত দেন। নাচতে নাচতে এক সময় বিষ্ণু নিজের মাথায় হাত রাখলেন। দেখাদেখি ভস্মাসুরও তার মাথায় হাত রাখল। যেমনি ভস্মাসুর নিজ মাথায় হাত রাখলো, অমনি পুড়ে ছাই হয়ে গেল।

সঠিক অনুচ্ছেদ শিরোনাম কোনটি?
titleA. ভস্মাসুর ও বিষ্ণু
titleB. অন্যরূপ নারদ
titleC. সর্বদা সম্ভাষণ
titleD. জগন্নাথদেবের মূর্তির নামকরণ
উত্তর: titleA
প্রথমদিকে ডুয়েল ট্রাকশন ডাব্লিউসিএএম ১ অথবা ডাব্লিউসিএএম ২/২পি লোকোমোটিভ ট্রেনটিকে মুম্বাই সেন্ট্রাল হতে বড়োদরা পর্যন্ত টেনে নিয়ে যেত। তারপর বড়োদরা হতে একটি ডাব্লিউএপি ৪ লোকোমোটিভ ইঞ্জিন ট্রেনটিকে আমবালা ক্যান্টনমেন্ট পর্যন্ত নিয়ে যেত এবং লুধিয়ানা শেড হতে ডাব্লিউডিএম ৩এ টুইনস ইঞ্জিন জাম্মু তাওয়ি পর্যন্ত নিয়ে যেত।

যেহেতু ২০১২ সালের ৫ ফেব্রুয়ারি ওয়েস্টার্ন রেলওয়েজ ডিসি ইলেকট্রিক ব্যবস্থাকে এসিতে রূপান্তরিত করেছে, ট্রেনটি তার পূর্বে নিয়মিতভাবে বড়োদরা হতে ডাব্লিউএপি ৪ দ্বারা আমবালা ক্যান্টনমেন্ট পর্যন্ত এবং পরে লুধিয়ানা হতে ডাব্লিউ ডিএম লোকোমোটিভ দ্বারা জাম্মু তাওয়ি পর্যন্ত যেত।

জাম্মু সেকশনের জলন্ধরে বিদ্যুৎ সুবিধা প্রাপ্তির পর, এখন ট্রেনটি বড়োদরাতে অবস্থিত ডাব্লিউএ৪ই ইঞ্জিন দ্বারা বান্দ্রা টার্মিনাস হতে জম্মু তাওয়ি পর্যন্ত টেনে নিয়ে যাওয়া হয়।

সঠিক অনুচ্ছেদ শিরোনাম কোনটি?
titleA. কোচ
titleB. সার্ভিস
titleC. রুট
titleD. ট্রাকশন
উত্তর: titleD
১৬ মার্চ, ১৮৯২ তারিখে ল্যাঙ্কাশায়ার ক্রিকেট লীগের প্রচলন ঘটেছে। নর্থ-ইস্ট ক্রিকেট লীগের ১৭ মাস পূর্বে এ লীগের উৎপত্তি। বর্তমানে অ্যাক্রিংটন সিসি, ব্যাকাপ সিসি, বার্নলি সিসি, চার্চ সিসি, ক্লিথেরো সিসি, কোলন সিসি, ক্রম্পটন সিসি, ডারউইন সিসি, ইস্ট ল্যাঙ্কাশায়ার সিসি, এনফিল্ড সিসি, গ্রেট হারউড, হ্যাসলিংডন সিসি, লিটলবোরা সিসি, লোয়ারহাউজ সিসি, মিডলটন সিসি, মিনরো সিসি, নেলসন সিসি, নরডেন সিসি, র‍্যামসবটম সিসি, রটেনস্টল সিসি, রিশটন সিসি, রোচডেল সিসি, টডমর্ডেন সিসি, (মূলতঃ ইয়র্কশায়ার) ও ওয়ালসডেন সিসি (এটিও পশ্চিম ইয়র্কশায়ারের) এর সদস্য। শুরুরদিকে বারি সিসি এর সদস্য ছিল। তবে, মাত্র দুই মৌসুম খেলার পর দলটি নিজেদেরকে প্রত্যাহার করে নেয়।

১৮৮০-এর দশকের শুরুতে আকস্মিকভাবে ল্যাঙ্কাশায়ারের সর্বত্র ক্রিকেট লীগগুলোয় উত্থান ঘটে। ১৮৮৮ সালে বোল্টন অ্যাসোসিয়েশনের এ ধারা শুরু করে। ১৮৯২ সালে ল্যাঙ্কাশায়ার লীগ শুরু হলে নর্থ ল্যাঙ্কাশায়ার লীগ ও সেন্ট্রাল ল্যাঙ্কাশায়ার লীগ একই বছর শুরু করে। ১৮৮৮-৮৯ মৌসুমে ফুটবল লীগেও এ ধারা প্রবাহিত হয় ও ল্যাঙ্কাশায়ার এর কেন্দ্রবিন্দু ছিল। পেশাদার, নিয়মিত ও স্থানীয় খেলোয়াড়দের পদচারণায় এ লীগ খুব দ্রুত জনপ্রিয় হতে থাকে। খেলাগুলো সাপ্তাহিক ছুটিতে কর্মজীবীদের দূর্লভ অবসর সময় কাটানোতে পরিণত হয়।

১৮৯৯ সালের পূর্ব-পর্যন্ত শুরুরদিকের বছরগুলোয় প্রত্যেক দলে দুইজন পেশাদার খেলোয়াড়কে মাঠে নামাতে পারতো। তবে, ১৯০০ সালে একজন খেলোয়াড়ের অন্তর্ভূক্তির বিষয়টি সীমিত করে আনা হয়। ১৯৯২ সালে লীগের শতবার্ষিকী উদযাপন করা হয়। ১৯৯৮ সালে বড় ধরনের প্রদর্শনী হয়। লেখক রন ফ্রিদি’র সম্পৃক্ততায় হর্স ও ব্যাম্বো থিয়েটারে লীগের বিষয়ে অনুষ্ঠান হয়।

১৯৮১ সালে ম্যাথু ব্রাউনের সাথে ব্যবসায়িক চুক্তি হয়। পরবর্তীতে ই.ডব্লিউ. কার্টনস ও স্পন্সব্যাংকসহ অন্য প্রতিষ্ঠান এ লীগের সাথে চুক্তি করে। বর্তমানে ফরেস্টার্স এ লীগে জড়িত।

১৮৯২ সালের প্রথম মৌসুমে ল্যাঙ্কাশায়ার লীগে মাত্র ১৩টি ক্লাব ছিল। বর্তমানের সদস্য টডমর্ডেন বাদে প্রত্যেক দলই ছিল। ১৮৯৩ ও ১৮৯৪ সালে বারি খেললে চৌদ্দ দলে রূপান্তরিত হয়। ১৮৯৫ সালে বারি দল না খেললে ১৮৯৭ সালে টডমর্ডেন লীগে যোগদান করে। পরবর্তী ১২০ বছর লীগের সদস্যের কোন পরিবর্তন হয়নি। ২০১৭ সালে নতুন তিনটি ক্লাব - ক্লিথেরো, ডারউইন ও গ্রেট হারউড যোগ দেয়। ২০১৮ সালে সদস্য ক্লাবের সংখ্যা ২৪-এ উন্নীত হয়। ক্রম্পটন, নরডেন, লিটলবোরা, মিডলটন, মিনরো, রোচডেল ও ওয়ালসডেনের অন্তর্ভূক্তি ঘটে। পাশাপাশি এডেনফিল্ড ২০০৭ ও ২০১৪ সালে ২০/২০ কাপে অন্তর্ভূক্ত হয়। কিন্তু, ল্যাঙ্কাশায়ার লীগের কোন প্রতিযোগিতায় অংশ নেয়নি এ দলটি।

সঠিক অনুচ্ছেদ শিরোনাম কোনটি?
titleA. ইতিহাস
titleB. ২০১৬
titleC. ২০১১
titleD. ২০০৯
উত্তর: titleA
মক্তবে কাইয়ুম চৌধুরীর শিক্ষার হাতেখড়ি, তারপর ভর্তি হন চট্টগ্রামের নর্মাল স্কুলে। এরপর কিছুকাল কুমিল্লায় কাটিয়ে চলে যান নড়াইলে। চিত্রা পাড়ের এই শহরে কাটে তার তিনটি বছর। সেখান থেকে সন্দ্বীপ এসে ভর্তি হন প্রথমে সন্দ্বীপ হাই স্কুল ও পরে কারগিল হাই স্কুলে। 
এরপর নোয়াখালী জেলা সদরে কিছুকাল কাটিয়ে পিতার সঙ্গে তার ঠাঁই বদল হয় ফেনীতে। ভর্তি হলেন ফেনী হাই স্কুলে, সেখান থেকে যান ফরিদপুরে। ফরিদপুর থেকে ময়মনসিংহ এসে ১৯৪৯ সালে সিটি কলেজিয়েট স্কুল থেকে যখন ম্যাট্রিক পাশ করেন। স্কুল জীবন থেকে আঁকাআঁকির প্রতি ঝোঁক দেখা গিয়েছিল কাইয়ুম চৌধুরীর। ১৯৪৯ সালে আর্ট ইনস্টিটিউটে ভর্তি হয়ে কাইয়ুম চৌধুরী কৃতিত্বের সঙ্গে শিক্ষা সমাপন করেন ১৯৫৪ সালে। তিনি শিক্ষক হিসেবে পেয়েছিলেন শিল্পাচার্য জয়নুল আবেদিনকে। সদ্য-প্রতিষ্ঠিত আর্টস ইনস্টিটিউটের নবীন শিক্ষার্থীরা ১৯৫২ সালের ভাষা আন্দোলনে বিশেষ ভূমিকা পালন করেন। ইমদাদ হোসেন, মুর্তজা বশীর, আমিনুল ইসলাম, দেবদাস চক্রবর্তী প্রমুখ ছিলেন প্রতিবাদী আয়োজনের নিরলস কর্মী এবং সকল মিছিলের পুরোভাগে। অন্তর্মুখী স্বভাবের কাইয়ুম চৌধুরীরও সম্পৃক্ত ছিলেন। শিক্ষাজীবন প্রসঙ্গে পরবর্তীকালে এক সাক্ষাৎকারে কাইয়ুম চৌধুরী বলেন: "আমি আমার শিল্পীজীবন যখন শুরু করি আমার সঙ্গে যাঁরা ছিলেন কবি, শিল্পী, সাহিত্যিক, গায়ক এদের সবার মধ্যে একটা যোগযোগ ছিল। যেমন, আমার বন্ধুস্থানীয়দের মধ্যে আমার খুব ঘনিষ্টতম বন্ধু--যার সঙ্গে আমি একই সঙ্গে রাতও কাটিয়েছি, তিনি সৈয়দ শামসুল হক। তারপর শামসুর রাহমান, আলাউদ্দিন আল আজাদ, হাসান হাফিজুর রহমান, বোরহানউদ্দীন খান জাহাঙ্গীর। আমরা এক সময় একই সঙ্গে কাজ করতাম। সেই সময় গায়কদের মধ্যে যেমন আবদুল আলীম সাহেবকে দেখেছি যে, কবি জসীম উদ্‌ দীন তাঁকে গান শেখাচ্ছেন। জসীম উদ্‌ দীন সাহেব তাঁর ভাঙা গলায় সুর তুলে দিচ্ছেন আবদুল আলীমের গলায়, নীনা হামিদের গলায়, এগুলো তো আমাদের চোখের সামনে দেখা। মিউজিশিয়ানদের মধ্যে, আজকে যেমন সমর দাস, আমার খুব ঘনিষ্ঠ বন্ধু।"

সঠিক অনুচ্ছেদ শিরোনাম কোনটি?
titleA. সন্মাননা
titleB. শিক্ষাজীবন
titleC. শিল্পরীতি
titleD. প্রাথমিক জীবন
উত্তর: titleB
ভেদাঙ্ক হলো অঋণাত্মক সংখ্যা কারণ দ্বিঘাত মানগুলো কেবলি ধনাত্মক বা শূন্য হতে পারে। ধ্রুব সংখ্যার ভেদাঙ্ক শূন্য, এবং একটি চলকের উপাত্তের ভেদাঙ্ক শূন্য যদি সবগুলো উপাত্তের মান একই হয়।
অবস্থান পরিবর্তন সাপেক্ষে ভেদাঙ্ক অপরিবর্তিত থাকে। এর মানে, যদি উপাত্তের সবগুলো মানের সাথে একটি ধ্রুব সংখ্যা যোগ করা হয়, ভেদাঙ্ক অপরিবর্তিত থাকবে। যদি উপাত্তের সবগুলো মানের সাথে একটি ধ্রুব সংখ্যা দ্বারা গুন করা হয়, সেক্ষেত্রে ভেদাঙ্ক সেই ধ্রুব সংখ্যার দ্বিঘাতের দ্বারা গুণনের সমান হবে। এই দুই বৈশিষ্ট নিম্নলিখিত সূত্র দ্বারা প্রকাশ করা যেতে পারে:

সঠিক অনুচ্ছেদ শিরোনাম কোনটি?
titleA. গাণিতিক সূত্র
titleB. অবিচ্ছিন্ন দৈব চলক
titleC. বিচ্ছিন্ন দৈব চলক
titleD. বৈশিষ্ট
উত্তর: titleD
বর্তমানে বিদ্যালয়ের জায়গার পরিমান ৮ একর (দিঘি ও নিজস্ব বাজার সহ)। বিদ্যালয়ের মোট ভবন ৪টি (১‌টি নির্মানাধীন),

বিদ্যালয়ে ১টি সাধারন কক্ষ, ১টি পাঠাগার, ১টি গবেষণাগার, ১টি কম্পিউটার ল্যাব, শিক্ষক বিশ্রামাগার সহ ৮টি শ্রেণী কক্ষ আছে। বিদ্যালয়ের নিজস্ব ৩ একরের একটি দিঘি আছে। খেলার জন্য ৪ একরের একটি নিজস্ব মাঠ আছে যা কৈমারী মাঠ নামে পরিচিত। এবং ৩২ দোকান বিশিষ্ট একটি মা‌র্কেট আ‌ছে যা স্কুল মার্কেট নামে পরিচিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভবন ও কাঠামো
titleC. শিক্ষাদান
titleD. সহশিক্ষা কার্যক্রম
উত্তর: titleB
আহমেদ ইজ্জত পাশা উজিরে আজমের পদ ত্যাগ করার পর ১৯১৮ সালের ১১ নভেম্বর আহমেদ তৌফিক পাশা উজিরে আজম নিযুক্ত হন। তার মেয়াদ শুরুর দুইদিন পরে মিত্রবাহিনী কনস্টান্টিনোপল দখল করে। ১৯১৮ সালের ২১ ডিসেম্বর মিত্রপক্ষ সুলতান ষষ্ঠ মুহাম্মদকে সংসদ বাতিলের জন্য চাপ দেয়। আহমেদ তৌফিক পাশার সরকারও এরপর বিলুপ্ত হয়। ১৯১৯ সালের ১২ জানুয়ারি তিনি পুনরায় সরকার গঠন করেন। কিন্তু মিত্রপক্ষ পুনরায় তাকে পদত্যাগে বাধ্য করে। ১৯১৯ সালের ৩ মার্চ তিনি পদত্যাগ করেন।

সঠিক অনুচ্ছেদ শিরোনাম কোনটি?
titleA. জীবনী
titleB. প্যারিস শান্তি সম্মেলন
titleC. প্রথম মেয়াদে উজিরে আজম
titleD. দ্বিতীয় মেয়াদে উজিরে আজম
উত্তর: titleD
ঋগ্বেদে একাধিক দেবতার উল্লেখ পাওয়া যায়। এঁদের মধ্যে ৩৩ জনকে প্রধান হিসেবে ধরা হয়। এঁদের মধ্যে ১১ জন করে পৃথিবী, অন্তরীক্ষ ও স্বর্গের দেবতা। বৈদিক দেবমণ্ডলীতে দেব ও অসুর নামে দুটি শ্রেণীর উল্লেখ পাওয়া যায়। দেবতারা (মিত্র, বরুণ, আর্যমান, ভগ, অংশ ইত্যাদি) হলেন জাগতিক ও সামাজিক স্তরের দেবতা। এঁরা মহাবিশ্ব ও মানবলোকে অবস্থান করেন বলে ধারণা করা হত। ঋগ্বেদ হল বিভিন্ন দেবতার স্তোত্রের একটি সংকলন। এই দেবতাদের মধ্যে ইন্দ্র, অগ্নি ও সোম প্রধান। জলদেবতা বরুণ ও বিশ্বদেব নামে এক দেবমণ্ডলীও প্রধান ছিলেন।
সঠিক অনুচ্ছেদ শিরোনাম কোনটি?
titleA. দেবমণ্ডলী
titleB. উত্তর-বৈদিক হিন্দুধর্ম
titleC. বৈদিক মন্ত্রের ব্যাখ্যা
titleD. নীতিশাস্ত্র — সত্য ও ঋত
উত্তর: titleA